Романов, Евгений Иванович

Евгений Романов (Евгений Иванович Романов) (, РСФСР, Марий АССР, Килемар кундем, Аргамач ял — , Пемба посёлко) — руш серызе, журналист, Россий Журналист-влак ушемын йыжъеҥже. 

 Илыш корныжо 
Евгений Романов 1942 ийын пургыж тылзын 10-шо кечынже Марий АССР Килемар кундем Аргамач ялеш шочын. Кыдалаш школым Шернурышто пытарен. Вигак Юлкундемысе чодыра-техник институтыш (кызыт Юлкундемысе технологический университет) пурен, но тунем шуктен огыл. Н.К. Крупская лӱмеш МГПИ-н историко-филологический факультетшым пытарымек, У Торъялысе «Сельская новь» газет редакцийыш пашаш каен. Варажым Оршанка Медведево районласе, шуко тиражан газет редакцийлаште ыштен.

Е. Романов школышто тунеммыж годым возаш тӱҥалын. А технический институтын кокымшо курсыштыжо производственный практикыште студент-влак кидвозышан кок номер «Весна» журналым луктыныт, тушко тӱҥалше авторын почеламутшо-влак, прозыжо да эсогыл критике статьяжат пуреныт. Икмыняр жап гыч тудо Патефон лӱман ойлымашым возен да «Марийская правда» газетыш колтен. Возымаш чер дене «черланымек», тунеммыжым шуэн , тунемаш коштдымыжлан тудым институт гыч луктыныт. А возымаш сомылым кӱлеш семын пединститутышто тунеммыж годым ончалын.

«Просто рыжий март» лӱман книгажын кидвозышыжым тудын деч ондакше портфельжыге шолыштыныт улмаш, а вара поэт С. Вишневскийлан кудалтен коденыт. Е. Романов тӱҥ шотышто мыскара да койдарчык ойлымаш-влакым возкала. Нуно периодике печатьыште, ты шотышто «Пачемыш» журналыштат, ий еда лекше «Дружба» альманахыштат савыкталтыныт.

1979 ийыште Е. Романов Москваште самырык сатирик ден мыскараче-влакын Россий кумдыкан семинарыштышт лийын. Тудын паша саскаж семын «Тысяча и одна улыбка» тӱшка сборник лектын, тушко Е. Романовын ик ойлымашыже пурен. Возымыжо тыгак Ленинградысе «Нева» журналыште печатлалтын.

1984 ийыште «Приват-доцент по дублёнкам» кокымшо книгам савыктен. Кыдалаш да кугурак ийготан йоча-влаклан «Жаковы шишки» книгам луктын. Южо возымыжым Е. Дудник шоялӱм дене савыктен.

Журналист ушемын йыжынъеҥже, вич книган авторжо. Медведево районысо Пемба посёлкышто илен.

 Тӱҥ произведенийже-влак 
 Просто рыжий март : рассказы. Йошкар-Ола, 1973. 96 с.
 Зеленая каша : юмор, сатира. Йошкар-Ола, 1979. 112 с.
 Приват-доцент по дубленкам : юмор, и сатир рассказы. Йошкар-Ола, 1984. 224 с.
 Жаковы шишки : рассказы. Йошкар-Ола, 1989. 176 с.
 Рассказы // Короткие встречи. Йошкар-Ола, 2001. С. 209—232.
 Ямы, кутеж и сознание : рассказ // Русское слово Марий Эл. Йошкар-Ола, 2004. С. 220—232.
 Так, наверно, всегда было : рассказ // Дружба. Время пить херши... Йошкар-Ола, 2007. С. 60—73.

 Илышыже да творчествыже нерген литератур 
 Ятманов Л. Смеяться, право, не грешно // Молодой коммунист. 1979. 4 апр.
 Брыль С. «Любители короткого пути» // Мар. правда. 1979. 21 окт.
 Ятманов Л. Смех — дело серьезное // Молодой коммунист. 1984. 16 окт.
 Краткая биогр. справка // Русское слово Марий Эл. Йошкар-Ола, 2004. С. 220.
 МБЭ. Йошкар-Ола, 2007. С. 304.

 Литератур 
 Писатели Марий Эл: биобиблиографический справочник / сост.: А.Васинкин, В.Абукаев и др. — Йошкар-Ола: Марийское книжное издательство, 2008. — 752 с. С. 527-528.

Категорий:Руш серызе-влак